**รายงานการประชุมสภาเทศบาลตำบลบ้านถ่อน**

**สมัยสามัญ ที่ ๑ ครั้ง ๓/๒๕๖๒**

**เมื่อวันที่ ๒๕ กุมภาพันธ์ ๒๕๖๒ เวลา ๐๙.๐๐ น.**

**ณ ห้องประชุมเทศบาลบ้านถ่อน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้มาประชุม**

1. นางสมสุข โคตรชมภู ประธานสภาเทศบาลตำบลบ้านถ่อน
2. นายเกรียงศักดิ์ ทองจำปา สมาชิกสภาเทศบาลตำบลบ้านถ่อน เขต ๑
3. นายสงกรานต์ สาริกา สมาชิกสภาเทศบาลตำบลบ้านถ่อน เขต ๑
4. นายทองวัน คำชมภู สมาชิกสภาเทศบาลตำบลบ้านถ่อน เขต ๑
5. นางณัฐนันท์ แสงรัตน์ สมาชิกสภาเทศบาลตำบลบ้านถ่อน เขต ๑
6. นายสง่า คำพันธ์ สมาชิกสภาเทศบาลตำบลบ้านถ่อน เขต ๑
7. นายพิกุล อุ่นจารย์ สมาชิกสภาเทศบาลตำบลบ้านถ่อน เขต ๑
8. นายศิริวุฒิ โคตรชมภู สมาชิกสภาเทศบาลตำบลบ้านถ่อน เขต ๒
9. นายอรรถชัย โคตรชมภู สมาชิกสภาเทศบาลตำบลบ้านถ่อน เขต ๒
10. นางพยอม โคตรชมภู สมาชิกสภาเทศบาลตำบลบ้านถ่อน เขต ๒

 ๑๑. นายสมร โคตรชมภู สมาชิกสภาเทศบาลตำบลบ้านถ่อน เขต ๒

 ๑๒. นายพงษ์ศิริ โคตรชมภู รองประธานสภาเทศบาลตำบลบ้านถ่อน

๑๓. นายราชัน ทองชมภู เลขานุการสภา

**ผู้ไม่มาประชุม**

-ไม่มี-

**ผู้เข้าร่วมประชุม**

๑. นายอภิวัฒน์ โคตรชมภู นายกเทศมนตรี

๒. นายปราโมทย์ สุทธากรณ์ ปลัดเทศบาล

๓. นายสมเสน่ห์ บุตรศรี รองนายกฯ

๔. นายที พรหมมา รองนายกฯ

๕. นายส่ง ผ่องแผ้ว เลขานุการนายกฯ

๖. นายทวีศักดิ์ ราชไมตรี ฝปค.

๗. จอ.จิรันธนิน พิลาน เจ้าพนักงานธุรการ

๘. นายประวี พรหมมา ประธานศูนย์กีฬาฯ

๙. นายชำนาญ สุวิสุทธ์ ผญบ.ม๑

๑๐. นายชินวัฒน์ โคตรชมภู ผญบ.ม.๗

๑๑. นายวิมล โคตรชมภู ผญบ.ม.๒

๑๒. นายพรชัย รัตนวิบูลย์ ผอ.รพ.สต.บ้านถ่อน

๑๓. นายสมคิด ศรีประดิษฐ์ ครูโรงเรียนถ่อนวิทยา

๑๔. นายช่วย โคตรชมภู ผญบ.ม.๕

**เริ่มประชุมเวลา ๐๙.๓๐ น.**

**นายราชัน ทองชมภู รองปลัดเทศบาล (เลขานุการสภาฯ)**  เรียนท่านประธานสภาฯ ท่านนายกฯ ท่าน

คณะผู้บริหาร ท่านสมาชิกสภาเทศบาล ท่านปลัด พนักงาน เจ้าหน้าที่ และผู้เข้าร่วมประชุมทุกท่านบัดนี้ ได้ถึงเวลานัดประชุมสภาเทศบาล สมัยสามัญ สมัยที่ ๑ ครั้งที่ ๓/ ๒๕๖๒ แล้ว และได้ตรวจสอบรายชื่อสมาชิกสภาเทศบาลตามมาตรา ๒๗ แห่ง พระราชบัญญัติเทศบาล พ.ศ. ๒๔๙๖ และข้อ ๒๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๔ ปรากฏว่ามีสมาชิกได้มาลงชื่อครบองค์ประชุม คือไม่น้อยกว่ากึ่งหนึ่งของสมาชิกเท่าที่มีอยู่ จึงขอเรียนท่านประธานสภาฯ ได้จุดธูป เทียนบูชาพระรัตนตรัย และดำเนินการประชุมตามระเบียบวาระการประชุมต่อไป เชิญครับ

**นางสมสุข โคตรชมภู** (**ประธานสภาเทศบาล)** สวัสดีคะ ท่านนายกเทศมนตรี ท่านคณะผู้บริหาร

สมาชิกสภาเทศบาล ปลัด หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน วันนี้เป็นการประชุมสภาเทศบาลสมัยสามัญ สมัยที่ ๑ ครั้งที่ ๓/ ๒๕๖๒ ปรากฏว่ามีสมาชิกมาครบองค์ประชุม ดิฉันขอเปิดการประชุมตามระเบียบวาระการประชุม ต่อไปคะ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**นางสมสุข โคตรชมภู** (**ประธานสภาเทศบาล)** ท่านนายกฯมีเรื่องแจ้งต่อที่ประชุมไหมคะ

**นายอภิวัฒน์ โคตรชมภู** (**นายกเทศมนตรีตำบลบ้านถ่อน)** สวัสดีครับ ประธานสภาฯ ท่านคณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ผมมีเรื่องจะแจ้งให้ทราบอยู่เรื่องเดียวคือการจัดงานนมัสการหลวงพ่อองค์ตื๋อและการออกงานกาชาดของอำเภอท่าบ่อ ซึ่งได้ขอความร่วมมือจากองค์กรปกครองส่วนท้องถิ่นในพื้นที่ในการดำเนินการงานมัจฉากาชาดและร่วมรับฟังสวดมนต์และเป็นเจ้าภาพในวันงาน ซึ่งเทศบาลเราก็ได้เข้าร่วมก็ต้องขอขอบคุณทุกๆฝ่ายที่ให้ความร่วมมือเป็นอย่างดี

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นางสมสุข โคตรชมภู** (**ประธานสภาเทศบาล)** ต่อไปก็คงเป็นระเบียบวาระที่ ๒ เกี่ยวกับเรื่องรับรองรายงานการประชุมครั้งที่แล้ว คือ รายงานการประชุมสมัยสามัญที่ ๑ ครั้งที่ ๒ วันที่ ๑๑ กุมภาพันธ์ ๒๕๖๒ ขอมอบให้เลขานุการสภาได้ชี้แจ้งคะ

**นายราชัน ทองชมภู(เลขานุการสภาฯ)**  ตามที่ได้แจกเอกสารให้ที่ประชุมได้ตรวจพิจารณาความถูกต้อง เพราะฝ่ายกิจการสภาฯ โดยเลขานุการสภาฯ ได้นำรายงานการประชุมสภาเทศบาลตำบลบ้านถ่อน เผยแพร่ในเว็บไซด์ของเทศบาล [www.banthon.go.th/](http://www.banthon.go.th/) ให้ที่ประชุมพิจารณา หากมีข้อบกพร่องหรือแก้ไขขอให้โปรดแจ้งเลขานุการสภาฯหรือหากตรวจสอบพบข้อแก้ไขก็สามารถแจ้งในภายหลัง

**ระเบียบวาระที่ ๓ กระทู้ถาม**

**นางสมสุข โคตรชมภู** (**ประธานสภาเทศบาล)** ขอดำเนินการตามระเบียบวาระการประชุมต่อไปนะค่ะ

ระเบียบวาระที่ ๓ กระทู้ถามไม่มีสมาชิกท่านใดยื่นหนังสือกระทู้ถามเกี่ยวกับข้อเท็จจริงหรือการบริหารงานของคณะผู้บริหารในวาระนี้ ท่านเลขานุการสภามีเรื่องจะชี้แจ้งในที่ประชุมไหมคะ เชิญท่านเลขาฯ

**นายราชัน ทองชมภู(เลขานุการสภาฯ)**

 ไม่มีครับ

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๔

-ไม่มี-

**ระเบียบวาระที่ ๕ เรื่องที่เสนอใหม่(สภาพิจารณา)**

**นางสมสุข โคตรชมภู**(**ประธานสภาเทศบาล)** ต่อไปเป็นข้อ ๕.๑

๕.๑ การจัดงานกีฬาประจำตำบล “ถ่อนเกมส์ ครั้งที่ ๙”ประจำปีงบประมาณ ๒๕๖๒ เชิญท่านนายกฯ คะ

**นายอภิวัฒน์ โคตรชมภู** **(นายกเทศมนตรี)** เนื่องจากใกล้ที่ถึงห้วงเวลาในการจัดงานกีฬาประจำตำบลแล้วผม

ก็ได้ยื่นญัตติต่อท่านประธานสภาเพื่อนำเรื่องเพื่อพิจารณาปรึกษาหารือแนวทางการจัดงานกีฬาประจำตำบลของเราให้ทุกฝ่ายมีส่วนร่วมในการตัดสินใจร่วมกันโดยใช้ข้อมูลจากปีที่ผ่านมาหาแนวทางในการจัดงานให้บรรลุวัตถุประสงค์ของโครงการ และที่สำคัญอย่างยิ่งคือความพึงพอใจของพี่น้องชาวตำบลบ้านถ่อนของเรา ผมขอมอบให้เจ้าหน้าที่ที่เกี่ยวข้องได้ชี้แจงในรายละเอียดของโครงการต่อไปเชิญครับ

**นางสาวดารุณี อรรค**ะ(**ผอ.กองการศึกษาฯ)**

 ด้วยสำนักงานเทศบาลตำบลบ้านถ่อน ได้จัดงานกีฬาปรองดองสมานฉันท์ต้านยาเสพติด ประจำปีงบประมาณ 25๖๒ ขึ้น มีกีฬาสากลและกีฬาพื้นบ้าน ในวันที่ 1๒-๑๔ มีนาคม 25๖๒ ณ สนามกีฬาโรงเรียนถ่อนวิทยา เพื่อส่งเสริมให้มีการเล่นกีฬาเพื่อสุขภาพ เพื่อส่งเสริมให้ปลอดจากอบายมุข ปลอดจากยาเสพติดเพื่อส่งเสริมให้ประชาชนในเขตเทศบาลตำบลบ้านถ่อน ได้เล่นกีฬาให้เพิ่มมากยิ่งขึ้นและให้เป็นไปตามนโยบายของรัฐบาล อีกทั้งเทศบาลตำบลบ้านถ่อน ได้ตระหนักถึงการเล่นกีฬาเพื่อให้ประชาชนได้ออกกำลังกายเพื่อที่จะทำให้ร่างกายแข็งแรงยิ่งขึ้นอีกทั้งยังเป็นการส่งเสริมให้ประชาชนทุกเพศทุกวัยในตำบลบ้านถ่อน รู้จักใช้เวลาว่างให้เป็นประโยชน์โดยไม่ไปมั่วสุมกับยาเสพติดดังคำกล่าวที่ว่า“ติดกีฬาดีกว่าติดยาเสพติด”

สีประจำแต่ละหมู่บ้าน

หมู่ที่ ๑ สีส้ม หมู่ที่ ๒ สีขาว

หมูที่ ๓ สีม่วง หมู่ที่ ๔ สีเหลือง

หมู่ที่ ๕ สีเขียว หมู่ที่ ๖ สีแดง

หมู่ที่ ๗ สีชมพู และ หมู่ที่ ๘ สีฟ้า

ชนิดกีฬาสากล

1. ฟุตบอลพ่อบ้าน 8 ทีม

2. ฟุตบอลเยาวชนชาย 8 ทีม

3. วอลเล่ย์บอล หญิง 8 ทีม

4. เซปักตะกร้อ ชาย 8 ทีม

5. เปตองผสม(ช. 2 คน ญ. 1 คน) 8 ทีม

วันที่จะเสนอทำการแข่งขัน ก็คือวันที่ ๑๒-๑๔ มีนาคม ๒๕๖๒

กำหนดการพิธีเปิด การแข่งขันกีฬาปรองดองสมานฉันท์ต้านยาเสพติด ประจำปีงบประมาณ 25๖๒วันที่ ๑๔ เดือน มีนาคม พ.ศ.25๖๒ กำหนดการพิธีเปิด

07.00 น. ผู้เข้าร่วมในการแข่งขันกีฬานักกีฬาทุกประเภทพร้อมกันบริเวณโรงเรียนถ่อนวิทยา

08.00 น. เคลื่อนขบวนพาเหรดไปยังสนามกีฬาโรงเรียนถ่อนวิทยา

09.00 น. ประธานในพิธีมาถึงปะรำพิธี ( บรรเลงเพลงมหาฤกษ์ )

* ขบวนพาเหรดทั้งหมดเดินเข้าสู่สนามกีฬาตามหมู่บ้าน (หมู่ 1-8)ตามลำดับ
* พิธีกร – เชิญประธานในพิธีและคณะกรรมการ/ผู้ติดตาม รับการกล่าวรายงาน
* นายกเทศมนตรีตำบลบ้านถ่อน กล่าวรายงานและวัตถุประสงค์
* ประธานในพิธีกล่าวเปิดงานการแข่งขันกีฬาปรองดองฯ(บรรเลงเพลงมหาฤกษ์)
* พิธีกร เชิญตัวแทนผู้เชิญธงชาติและธงสีแต่ละหมู่บ้าน พร้อมกันหน้าเสาธง
* เชิญธงชาติขึ้นสู่ยอดเสา (เปิดเพลงชาติ)
* เชิญธงกีฬาขึ้นสู่ยอดเสา (เปิดเพลงกราวกีฬา)
* พิธีกร อ่านประวัติตัวแทนนักกีฬาวิ่งคบเพลิง
* พิธีกร อ่านประวัติตัวแทนนักกีฬาอาวุโสและเชิญสู่แท่นกล่าวรายงาน
* พิธีกร เชิญตัวแทนผู้ถือธงสีประจำแต่ละหมู่บ้านพร้อมกันหน้าแท่นกล่าวรายงาน
* นักกีฬากล่าวคำปฏิญาณตนตามนักกีฬาอาวุโส “นักกีฬาทั้งหมดกล่าวคำปฏิญาณตามข้าพเจ้า ข้าพเจ้าขอปฏิญาณตน ณ ที่นี้ว่า ข้าพเจ้าคือนักกีฬาสมัครเล่นข้าพเจ้าจะแข่งขันด้วยจิตใจของนักกีฬาอย่างแท้จริง รู้แพ้ รู้ชนะ รู้อภัย”
* ขบวนพาเหรด เคลื่อนที่ออกจากสนามกีฬา
* การแสดงพิธีเปิด

10.00 น.ฟุตบอลคู่เปิดสนามคู่พิเศษ (VIP) ………………………………………… กับ ………………………………………………..

11.30 น.แข่งขันกีฬาตามกำหนดการแข่งขัน

หมายเหตุ : เวลาอาจมีการเปลี่ยนแปลงได้ตามความเหมาะสม

|  |  |  |  |
| --- | --- | --- | --- |
| **ทีมที่** | **สาย (พ่อบ้าน)** | **สาย (เยาวชนชาย)** | **หมายเหตุ** |
| **A** | **B** | **a** | **b** |
| 1 | **หมู่ที่...๑.....** | **หมู่ที่....๔....** | หมู่ที่....๔.... | หมู่ที่...๗..... |  |
| 2 | **หมู่ที่...๓.....** | **หมู่ที่...๗.....** | หมู่ที่....๕.... | หมู่ที่...๓..... |  |
| 3 | **หมู่ที่....๕....** | **หมู่ที่....๘....** | หมู่ที่.....๖... | หมู่ที่...๘.... |  |
| 4 | **หมู่ที่...๖.....** | **หมู่ที่...๒.....** | หมู่ที่....๒.... | หมู่ที่....๑... |  |

**สายการแข่งขันวอลเลย์บอล (หญิง)**

|  |  |  |
| --- | --- | --- |
| ทีมที่ | สาย  | หมายเหตุ |
| A | B |
| 1 | **หมู่ที่....๘....** | **หมู่ที่....๒....** |  |
| 2 | **หมู่ที่.....๓...** | **หมู่ที่.....๑...** |  |
| 3 | **หมู่ที่....๕....** | **หมู่ที่.....๖...** |  |
| 4 | **หมู่ที่.....๗...** | **หมู่ที่......๔..** |  |

**ตารางการแข่งขันกีฬาเซปักตะกร้อ (ชาย)**

|  |  |  |  |  |
| --- | --- | --- | --- | --- |
| คู่ที่ | เวลา | ทีม พบ ทีม | ผลการแข่งขัน | หมายเหตุ |
| 1 | วันที่ ๑๒ มี. ค.25๖๒เวลา 09.00 น. | 1 – 2 |  |  |
| 2 | 3 - 4 |  |  |
| 3 | 5 - 6 |  |  |
| 4 | 7 - 8 |  |  |
| 5 | วันที่ ๑๓ มี.ค.25๖๒เวลา 09.00 น. | ผู้ชนะคู่ที่ 1 - ผู้ชนะคู่ที่ 2 |  |  |
| 6 | ผู้ชนะคู่ที่ 3 - ผู้ชนะคู่ที่ 4 |  |  |
| 7 | ผู้แพ้คู่ที่ 5 - ผู้แพ้คู่ที่ 6 |  | ชิงที่ 3 |
| 8 | ผู้ชนะคู่ที่ 5 - ผู้ชนะคู่ที่ 6 |  | ชิงชนะเลิศ |

**ตารางการแข่งขันกีฬาเปตอง (ผสม ชาย-หญิง)**

|  |  |  |  |  |
| --- | --- | --- | --- | --- |
| คู่ที่ | เวลา | ทีม พบ ทีม | ผลการแข่งขัน | หมายเหตุ |
| 1 | วันที่ ๑๔ มี.ค. 25๖๒เวลา 09.00 น. | 1 – 2 |  |  |
| 2 | 3 - 4 |  |  |
| 3 | 5 - 6 |  |  |
| 4 | 7 - 8 |  |  |
| 5 | พฤหัสบดีที่ 29 มี.ค.25๖1เวลา 09.00 น. | ผู้ชนะคู่ที่ 1 - ผู้ชนะคู่ที่ 2 |  |  |
| 6 | ผู้ชนะคู่ที่ 3 - ผู้ชนะคู่ที่ 4 |  |  |
| 7 | ผู้แพ้คู่ที่ 5 - ผู้แพ้คู่ที่ 6 |  | ชิงที่ 3 |
| 8 | ผู้ชนะคู่ที่ 5 - ผู้ชนะคู่ที่ 6 |  | ชิงชนะเลิศ |

**ตารางการแข่งขันฟุตบอล หญิง**

|  |  |  |  |  |
| --- | --- | --- | --- | --- |
| คู่ที่ | เวลา | ทีม พบ ทีม | ผลการแข่งขัน | หมายเหตุ |
| 1 | ศุกร์ ที่ ๓๐ มี. ค.25๖1เวลา 09.00 น. | 1 – 2 |  |  |

**ระเบียบวาระที่ ๖ เรื่องอื่น ๆ**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบที่ ๖ เรื่องอื่นๆ

 มีท่านใดมีข้อคิดเห็นเกี่ยวกับประเด็นอื่นๆบ้างไหมเชิญคะ

**นางสมสุข โคตรชมภู** (**ประธานสภาเทศบาล)** ไม่ทราบมีสมาชิกท่านใดที่จะสอบถามเพิ่มเติมอีกบ้าง

หากไม่มีสมาชิกท่านใดมีข้อซักถามต่อที่ประชุมแห่งนี้แล้ว ดิฉันขอขอบคุณทุกๆท่านที่ให้ความร่วมมือทำให้การประชุมครั้งนี้เป็นไปด้วยความเรียบร้อย ดิฉันขอแจ้งการประชุมในครั้งต่อไปคือสมัยสามัญที่ ๒ ในเดือนเมษายนในระหว่างวันที่๑-๓๐ ส่วนวันนัดประชุมจะแจ้งอีกครั้งหนึ่งคะและขอปิดการประชุมสภาเทศบาลตำบลบ้านถ่อน สมัยสามัญที่ ๑ ครั้งที่ ๓ ประจำปี ๒๕๖๒ ณ บัดนี้

**เลิกประชุม** เวลา ๑๒.๐๐ น.

 (ลงชื่อ) เลขานุการสภาเทศบาล

 (นายราชัน ทองชมภู)

(ลงชื่อ) ประธานกรรมการตรวจรายงานฯ

 (นางณัฐนันท์ แสงรัตน์)

(ลงชื่อ) กรรมการตรวจรายงานการประชุม

 (นางพยอม โคตรชมภู)

 (ลงชื่อ) กรรมการตรวจรายงานการประชุม

 (นายอรรถชัย โคตรชมภู)

 (ลงชื่อ) กรรมการตรวจรายงานการประชุม

 (นายสมร โคตรชมภู)

(ลงชื่อ) กรรมการตรวจรายงานการประชุม

 (นายทองวัน คำชมภู)

สภาเทศบาลตำบลบ้านถ่อน ได้มีมติรับรองรายงานการประชุมสภาเทศบาลสมัยสามัญ สมัยที่ ๑ ครั้งที่ ๓ประจำปี ๒๕๖๒ เมื่อวันที่ ๒๕ กุมภาพันธ์ ๒๕๖๒ ในคราวประชุมสภาเทศบาลสมัยสามัญที่ ...... ครั้งที่ .............ในวันที่...............................................................................................................................................................

 (ลงชื่อ) ประธานสภาเทศบาลตำบลบ้านถ่อน

 (นางสมสุข โคตรชมภู)